Қарасу негізгі мектебінің

«Балалар және театр» үйірмесінің

2022-2023 оқу жылындағы

жасалған жұмыстарының

**ТАЛДАМАСЫ**

Үйірменің мақсаты: мұғалімнің оқушылармен әріптестік қатынаста және нәтижеге жетуге, қатысушыларды ізденімпаздыққа, таным мен өзін-өзі тануға бағытталуына негізделген. Үйірмеге 2-9 сынып оқушыларынан 25 оқушы қатысады.

**Күтілетін нәтижелер:**

- жанжалды жағдайларда айналаңыздағы адамдармен сөйлесе білуге, қиындықтардан шығуға;

- денеңізді басқаруды, ритмді сезінуді үйренуге;

- командада жұмыс істеу дағдыларын алу;

- момын, белсенді емес білім алушылардың өзін-өзі бағалауды арттыру, көшбасшылық дағдыларды дамыту;

- білім алушыларға өз белсенділігіңізді гиперактивті жолмен пайдалы бағытқа бағыттаңыз;

- сүйікті кейіпкерлердің бейнелері арқылы өзіңізді нағыз батыр ретінде сезінуге, өзіңізді сынап көруге көмектеседі.

«Балалар және театр» үйірмесіне 25 оқушының 70%-ы үйірме тұрақты қатысты. Үйірмеге қатысқан оқушылар сахнаның негізгі техникаларын, сахналық безендірілу, сахна мен көрермен залында өзін-өзін ұстау ережелерін түсінді. Білім алушылар актерлік шеберліктерін шыңдап, артық ұялшықтықтан, қоғамнан қорқудан, «сыртқы көзқарастан», қысылудан арылды. Тіл табысқыштық, ашықтық, қоршаған ортаға қамқорлық, ұжым алдындағы жауапкершілік қасиеттін алады. Үйірмеге қатысқан оқушылар мектепте өткен барлық шараға белсене қатысты:

22 қазан 2022 жылы Қарасу негізгі мектебінде Республика күнін мерекелеуге арналған іс-шаралар жоспары негізінде «Менің Қазақстаным» атты салтанатты жиын өтті. Жиында үйірменің қатысушылары «Астана» әнін үйірме жетекшісімен бірге орындады.

23 қазан 2022 жылы «Ахмет шырағы» атты драматургиялық қойылым атты облыстық кезеңге Ахмет Байтұрсынұлының «Қасқыр мен қозы» атты мысалын сахналады. Қойылымға 5-сынып оқушысы А.Жұмабекқызы, 6-сынып оқушыларынан А.Ж.Алуова, А.Ө.Ықсан қатысты. Үйірме қатысушылары қатысқан қойылым облыстық кезеңнен сертификат алды.

25 қараша 2022 жылы «Ұлттық құндылық – тәрбие көзі» атты аудандық семинар-практикумда А.Байтұрсынұлының 150 жылдығына орай «Оқуға құштар мектеп» жобасы мен «Балалар және театр» үйірмесінің бірлескен жұмыстары көрсетілді. Семинар-практикумда А.Байтұрсынұлының мысалдары «Қасқыр мен қозы», «Егіннің бастары», «Аққу, шортан һәм шаян» атты мысалдарды сахналады. Сонымен қатар, 7-9 сынып оқушыларымен бірге үйірме жетекшісі Е.Ө.Есниязовпен бірге «Астана» әнін орындады. 2-3 сынып оқушылары «Отан» әнін өз деңгейінде өнерін көрсетті. Семинар-практикумда өз іс-тәжірибесімен бөлісіп, белсенділік танытқаны үшін Е.Ө.Есниязов алғыс хатпен марапатталды.

9 желтоқсан 2022 жылы «Жас Ұлан» және «Мектеп парламенті» өзін-өзі басқару ұйымының «Мәдениет және өнер» фракциясының ұйымдастырумен 1-9 сынып оқушылары арасында «Менің Қазақстаным» атты патриоттық әндер сайысы өтті. Сайыста Қазақстан, Отан, туған жер тақырыбында әндер шырқалды. Өте жақсы өнер көрсеткен сыныптар марапатталды.

10 желтоқсан «Ұлттық салт-дәстүр және әдет ғұрыптар: кеше, бүгін, ертең» сырттай шығармашылық байқауынының аудандық кезеңіне қатысты. Байқауға қатысушы 5-сынып оқушысы А.Жұмабекқызы.

14 желтоқсан 2022 жылы Қазақстан Республикасының тәуелсіздік күніне орай «Тәуелсіздік - тұғырым» атты желтоқсан оқиғасына сахналық қойылым сахналанды. Сахналық қойылымға үйірме қатысушылар қатынасты. Сонымен қатар, 2-3 сынып оқушылары мен 9-сынып оқушылары патриоттық әндерін шырқады.

18 ақпан 2023 жылы «Балалар және театр» үйірмесінің оқушылары «Ертегілер еліне саяхат» облыстық сырттай байқауының аудандық кезеңінде «Үздік сахналық қойылым» номинациясы бойынша ІІІ орынға ие болды. Оқушылар «Арыстан мен тышқан» ертегісін сахналады. Сахналық қойылымға 3-сынып оқушылары Н.Базарбай, О.Талғат, А.Тастемірова қатысты.

7 наурыз 2023 жылы «Жас Ұлан» және «Мектеп парламенті» өзін-өзі басқару ұйымының «Мәдениет және өнер» фракциясының ұйымдастырумен «Бәрі де, Ана, бір өзіңнен басталады» атты мерекелік іс-шара өтті. Мерекелік шараға «Балалар және театр» үйірмесінің қатысушылар қатынасты.

14 наурыз 2023 жылы «Армысың, Әз Наурыз!» атты амал мерекесі көрісу күніне орай театр үйірмесінің оқушылары мерекелік іс-шараны сахналық қойылыммен ашты.

20 наурыз 2023 жылы «Ұлттық салт-дәстүр мен әдет-ғұрыптар – халқымыздың рухани мұрасы» аудандық шығармашылық байқауының суреттер байқауына 1-сынып оқушысы А.Ниязбекова қатысты.

24 сәуір 2023 жылы «Табиғатты аяла» жас өлкетанушылар, экологтар мен табиғат зертеушілерінің республиуалық форумына «Жер-Ананы қадірлейік, адамзат!» атты экологиялық театр түсіріліп, youtube желісіне орналастырылды. Оған театрымыздың 5-6 сынып оқушылары А.Ықсанов, А.Азаматқызы, А.Жұмабекқызы қатысты.

7 мамыр Отан қорғаушылар күніне орай 1-9 сынып жігіттері арасында «Мен елімнің патриотымын» атты мәнерлеп оқу және патриоттық әндер сайысы өткізілді. Сайыста жақсы өнер көрсеткен жігіттер марапатталды.

Тәжірибе көрсеткендей, театрландырылған іс-шаралар оқушылардың сөздік қорын, шығармашылық қабілеттерін дамытуға, көңіл-күйін, өзіне деген сенімділікті жақсартып, өздерін еркін ұстауға үйретеді. Өздерін әлі де көрсете алмаған, момын қатысушылар, жасырын таланттар "Балалар және театр" үйірмесінің жұмысын одан әрі жалғастыру қажет деп ойлаймын.

Жетістіктер:

1. «Ұлттық құндылық – тәрбие көзі» тақырыбында өкізілген аудандық семинар-практикумда белсенділік танытқаны үшін алғыс хат, 2022 жыл;
2. «Ахмет шырағы» атты драматургиялық қойылым онлайн байқауында белсенділік танытқына үшін сертификат, 2022 жыл;
3. «Ертегілер еліне саяхат» облыстық сырттай байқауының аудандық кезеңінде «Үздік сахналық қойылым» номинациясы бойынша ІІІ орын, 2023 жыл.

**Үйірме жетекшісі:** Е.Ө.Есниязов